यस पटक बोनमा भएको बैठकमा, नियमित जलवायु सम्बन्धी छलफल भन्दा भिन्न तवरले बैठक कै औपचारीक सत्रमा, प्रशान्त महाद्विपमा अवस्थित राष्ट्र मार्सल आइल्यण्डले ताइवानलाई पर्यवेक्षक सरह मान्यता दिनु पर्ने प्रस्ताव राखेको थियो । यसमा महत्वपुर्ण कुरा के थियो भने, मार्सल आईल्यण्ड एउटा यस्तो राष्ट्र हो जसको विदेश मामिला सम्बन्धीे सम्पुर्ण दायित्व अमेरिकी सरकारले हेर्दछ । चीनले यस प्रस्तावको सिधै बिरोध गरे पछि यो विषयले औपचारिता पाउन सकेन । प्यालेस्टाइनलाई भने यस पटकबाट जलवायु सम्बन्धी संयुक्त राष्ट्र संघीय छलफलमा पर्यवेक्षक सरहको मान्यता दिने निर्णय भएको छ ।
